Die DA moet sy hande afhou van die Universiteit Stellenbosch. Dis ’n perd wat hy nie wil opsaal nie, want hy gaan sleg tweede kom.
Die DA word blykbaar gedryf deur ontgogelde mense vir wie dit dwars in die krop steek dat Afrikaans sy eksklusiwiteit ná dekades van hegemonie moes prysgee.
Noudat Gelyke Kanse sy hofsaak verloor het en die aantygings teen die rektor, Wim de Villiers, ook blyk ’n versinsel te wees, moet die beswaardes in die DA (en enkele andere) maar hul groot onderbroeke aantrek en hul pak vat soos dit ’n heer betaam.